Умните светофари в Пловдив намалили катастрофите в кръстовища три пъти!
Автор: Екип Plovdiv24.bg 17:32 / 29.11.2017 Коментари (46) 7665
Съвместните усилия на Община Пловдив и Областната дирекция на МВР за безопасност на движението дават конкретни резултати, въпреки непрекъснатото увеличение на автомобилите в града. Това отчетоха участниците в последното за годината заседание на Общинската комисия по безопасност на движението по пътищата. В подкрепа на този извод от Пътна полиция изнесоха конкретни цифри. До този момент на годината в града са регистрирани 1411 пътнотранспортни произшествия - 889 по-малко в сравнение с предходната 2016-та, когато ПТП са 2300.
Тежките ПТП са 353 с 13 загинали и 414 ранени. В сравнение с 2016 година броят на тежките катастрофи е намалял с 56, на загиналите - с петима, а на ранените - с 57. Като основни причини за пътнотранспортните произшествия експертите посочиха неправилно поведение на водачите на МПС спрямо пешеходците и несъобразена скорост. Именно срещу тези причини ще бъдат насочени съвместните усилия на Областната дирекция на МВР и Община Пловдив и през следващата година.
"Продължаваме с работата по изграждане на повдигнати пешеходни пътеки и осветяването им. Предстои да бъдат закупени и монтирани две стационарни камери за засичане на скорост", заяви заместник-кметът по транспорт и председател на Комисията Златин Велев. Той посочи, че и през 2018 г. в бюджета ще бъдат заложени средства за закупуване за нуждите на Пътна полиция бързи тестери за наркотични вещества с цел засилване на контрола срещу водачите, които сядат зад волана след употреба на наркотици.
Данните сочат още, че пътнотранспортните произшествия в кръстовищата са намалели почти три пъти в сравнение с миналата година. До момента те са 330 срещу 908 за 2016 г. Като основна причина за тази положителна промяна бяха посочени новите светофарни уредби в Пловдив.
И повишили показателите за замърсен въздух 30 пъти...
За това има задръствания, а катастрофите намаляха заради последните санкции.
И там не е точно така. Видях в Будапеща и във Виена. При това камерите са доста по стари поне на вид а и оправданието на мамин кмет че има затворени улици не важи защото и там правиха ремонти и то не по малки от нашите.
Имам предвид наистина умни и работещи истински?
Няма нищо "умно" в това светофарите да имат секция за ляв завой. Всеки обикновен светофар би трябвало да го има. Проблема е че десните завои са в конфликт с пешеходците, в Скандинавия когато светофарите за пешеходците са зелени светват от всички 4 страни и никакви коли не вървят . Едва тогава няма никакви конфликти точки...
Ако се следят постовете за ПТП-а в тази страница, няма как горното да е вярно! Какво им е умното на тези светофари? Има ли начин веднага да се осигури зелен сигнал за линейка или пожарна? Регулира ли се трафика в най-натоварените часове и по най-натоварените направления? Толкова са умни "умните" светофари, че сутрин полицаи стоят по кръстовищата!
Да не забравяме, че "умните светофари" са толкова умни, колкото са хората, които ги настройват.
Градът се е задръстил с таралясници от гробниците в Европа, повечето управлявани от неадекватни провинциални водачи за които не само светофарите , ами и всички останали са пречка и повод за мрънкане и злословене.
Да се чуди човек дали не са в комбина с бензиностанциите. Толкова се чака.
Просто е задръстено и никой не миже да си юрка бараката с над 40.